cyanic-selkie/wikianc huggingface dataset:
วัดคุ้งยางใหญ่
วัดคุ้งยางใหญ่เป็นวัดในสังกัดของคณะสงฆ์มหานิกาย ที่มีประวัติความเป็นในนับแต่ครั้งอดีต และศูนย์กลางของชุมชนชาวพุทธที่มีประวัติความเป็นมาตั้งแต่ครั้งกรุงสุโขทัย ที่วัดคุ้งยางใหญ่พระพุทธรูปศิลปสุโขทัย ที่เป็นมรดกตกทอดมาจนกระทั่งทุกวันนี้ เป็นพระพุทธรูปปางมารวิชัย จำนวน 3 องค์ ที่ชาวบ้านสวนเรียกว่า "หลวงพ่อสามพี่น้อง" ซึ่งเป็นสิ่งการะและเคารพของชาวบ้านสวนนับแต่ครั้งอดีต
ประวัติ
วัดคุ้งยางใหญ่เป็นวัดที่มีประวัติการสร้างตั้งแต่ประมาณ พ.ศ. 1920 ได้รับพระราชทานวิสุงคามสีมาแล้วตั้งแต่ประมาณ พ.ศ. 1920 เป็นวัดที่เกิดจากการร่วมใจกันสร้างโดยประชาชน ซึ่งตรงกับรัชสมัยพระยาลือไท หรือพระมหาธรรมราชาที่ 2(พ.ศ. 1911-1942) พระมหากษัตริย์แห่งอาณาจักรสุโขทัยลำดับที่ 7 ซึ่งเป็นช่วงตอนปลายของอาณาจักรสุโขทัย
Manostachya
Manostachya เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ แทนซาเนียถึงตะวันออก แอฟริกาเขตร้อน
สปีชีส์ในสกุล ได้แก่:
ประเทศมาดากัสการ์ในโอลิมปิกฤดูร้อน 2016
ประเทศมาดากัสการ์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมาดากัสการ์ได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
Phaseolidae
Phaseolidae เป็นวงศ์ของชั้นไบวาลเวียที่อยู่ในอันดับ Nuculanida
สกุลในวงศ์นี้ ได้แก่:
มหาวิทยาลัยโทรอนโต
มหาวิทยาลัยโทรอนโต (University of Toronto - U of T) เป็นมหาวิทยาลัยในเครือของรัฐบาลแคนาดา ตั้งอยู่ในรัฐออนแทรีโอ ประเทศแคนาดา วิทยาเขตหลักของมหาวิทยาลัยคือ เซนต์จอร์จ ตั้งในใจกลางเมืองโทรอนโตซึ่งล้อมรอบไปด้วยอุทยานควีนส์ปาร์กและรัฐสภาออนแทรีโอ วิทยาเขตอีก 2 แห่งคือมหาวิทยาลัยโทรอนโตสการ์โบโร (UTSC) และมหาวิทยาลัยโทรอนโตมิสซิสซอกา (UTM) ซึ่งเรียกกันไม่เป็นทางการว่า "วิทยาเขตอีรินเดล" ตั้งอยู่ทางด้านฝั่งตะวันออกและฝั่งตะวันตกของปริมลฑลโทรอนโตตามลำดับ
จัดตั้งโดย จอห์น สแทรชาน เพื่อให้เป็นคิงส์คอลเลจโดยได้รับพระบรมราชานุญาตเมื่อ ค.ศ. 1828 และเปลี่ยนชื่อมาเป็นมหาวิทยาลัยโทรอนโต เมื่อ ค.ศ. 1850 หลังจากการตัดความสัมพันธ์กับคริสตจักรแห่งอังกฤษ (Church of England - นิกายที่ไม่นับถือพระสันตปาปา) เพื่อเป็นสถาบันนอกคริสตจักร ในปี ค.ศ. 1853 ได้จัดตั้งยูนิเวอร์ซิตีคอลเลจขึ้นเป็นวิทยาลัยในสังกัด และในเวลาต่อมามีทรินีตีคอลเลจ วิทยาลัยวิกตอเรีย และวิทยาลัยเซนต์มีคาเอล เข้ามาร่วมสังกัดด้วย
มหาวิทยาลัยโทรอนโตได้รับการยอมรับอย่างกว้างขวางว่าเป็นมหาวิทยาลัยที่ดีที่สุดในแคนาดา ในการจัดอันดับมหาวิทยาลัยในปี ค.ศ. 2021 ไทมส์ไฮเออร์เอดยูเคชันซัปพลีเมนต์ได้จัดมหาวิทยาลัยโทรอนโตให้อยู่ในอันดับที่ 1 ในแคนาดา และอันดับที่ 18 ของโลก ในการจัดอันดับของยูเอสนิวส์แอนด์เวิลด์รีพอร์ต มหาวิทยาลัยโทรอนโตก็ได้จัดให้อยู่ในอันดับ 1 ในแคนาดา และอันดับที่ 17 ของโลก ในการจัดอับดับอื่น ๆ มหาวิทยาลัยโทรอนโตก็ถูกจัดอยู่ในกลุ่มมหาวิทยาลัยที่ดีที่สุดของโลก งานวิจัยของมหาวิทยาลัยโทรอนโตได้ทำให้เกิดเครื่องควบคุมจังหวะการเต้นของหัวใจ หลอดลมเทียม การปลูกถ่ายปอดซีกเดียว การปลูกถ่ายเส้นประสาท ตับอ่อนเทียม เลเซอร์เคมี ชุดบินอวกาศ กล้องจุลทัศน์อีเล็กตรอนที่ใช้งานได้เครื่องแรก การโคลนที-เซลล์ครั้งแรกและการสกัดอินซูลิน
การบริหาร
มหาวิทยาลัยโทรอนโตใช้วิธีการบริหารแบบกระจายอำนาจมาเป็นเวลานานแล้ว โดยกระจายอำนาจไประหว่างส่วนกลาง คณะวิชา วทยาลัยและวิทยาเขตต่างๆ แต่ละวิทยาเขตมีอำนาจการบริหารเป็นเอกเทศภายในองค์กรรวมของมหาวิทยาลัยซึ่งเป็นผู้ให้ปริญญา พระราชบัญญัติ ค.ศ. 1828 ได้ให้พื้นฐานในการบริหารไว้แล้ว มีการแก้ไขในปี ค.ศ. 1850 เพื่อแยกคิงส์คอลเลจออกจากศาสนจักร ในปี ค.ศ. 1853 จึงได้มีพระราชบัญญัติมหาวิทยาลัยโทรอนโต มีการปรับปรุงแก้ไข 5 ครั้ง ครั้งสุดท้ายเมื่อ ค.ศ. 1970 และมีระบบสภาเดียวที่ส่วนกลาง สภามีสมาชิก 50 คนจากคณะวิชาต่างๆ และหน่วยบริหาร
นายกสภามหาวิทยาลัยทำหน้าที่เป็นประมุขสูงสุดที่ทำหน้าที่เพียงงานพิธีการ ส่วนมากมาจากรองผู้ว่าการรัฐ นายกรัฐมนตรีหรือทูตที่เลือกจากศิษย์เก่าทุกๆ 3 ปี อธิการบดีแต่งตั้งโดยสภามหาวิทยาลัยทำหน้าที่กำกับการบริหารมหาวิทยาลัยตามนโยบายและแผน มหาวิทยาลัยจัดที่พักเป็นทางการให้ผู้บริหารด้วย
วิชาการ
มหาวิทยาลัยโทรอนโต มีหลักสูตรปริญญาเอก 75 หลักสูตร คณะวิชาเปิดสอนวิชาชีพ 14 คณะ มีนักศึกษานานาชาติ 6,000 คน เท่ากับร้อยละ 9 ของจำนวนนักศึกษาทั้งหมด และเป็นร้อยละ 13 ของจำนวนนักศึกษาระดับบัณฑิตศึกษา
มีผู้ได้รับรางวัลโนเบลอยู่ในสังกัดจำนวน 10 คน ศาสตราจารย์ของมหาวิทยาลัยได้รับรางวัลระดับชาติมากกว่า 1 ใน 4 ของรางวัลทั้งหมดในช่วง 20 ปีที่ผ่านมา แม้จำนวนรวมศาสตราจารย์จะมีเพียงร้อยละ 7 ของประเทศแคนาดา
เงินกองทุนของมหาวิทยาลัยมีมากกว่า 37,400 ล้านบาท และมีเงินสำหรับการวิจัยสนับสนุนการวิจัยอีก 17,580 ล้านบาท มหาวิทยาลัยมีบริษัทในเครือเกือบ 100 แห่ง โดยมีพนักงานบริษัทรวมมากกว่า 2,000 คน และทำเงินรายได้ปีละ 27,000 ล้านบาทต่อปี มหาวิทยาลัยเองเป็นผู้จางงานรายใหญ่ลำดับที่ 15 ของปริมลฑลโทรอนโต
มหาวิทยาลัยโทรอนโตตีพิมพ์ผลงานวิจัยมากกว่ามหาวิทยาลัยใดๆ ในอเมริกาเหนือ ยกเว้นมหาวิทยาลัยฮาร์วาร์ด
ห้องสมุด
มหาวิทยาลัยมีระบบกรุอินเทอร์เน็ตที่สามารถดิจิไทซ์หนังสือในห้องสมุดออนไลน์ได้
พุธิตา ชัยอนันต์
พุธิตา ชัยอนันต์ (เกิด 9 ตุลาคม พ.ศ. 2530) ชื่อเล่น จีน เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ครั้งแรก ในการเลือกตั้ง พ.ศ. 2566 สังกัดพรรคก้าวไกล โดยเป็น ส.ส. ที่ได้รับการเลือกตั้งด้วยคะแนนสูงสุดเป็นอันดับที่สาม ของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และเป็น ส.ส. เพศหญิงที่ได้คะแนนสูงสุดในบรรดา ส.ส. เพศเดียวกัน
ประวัติ
พุธิตา ชัยอนันต์ เกิดเมื่อวันที่ 9 ตุลาคม พ.ศ. 2530 เข้าเรียนชั้นประถมศึกษาจนถึงชั้นมัธยมศึกษาตอนปลายที่โรงเรียนเรยีนาเชลีวิทยาลัย จังหวัดเชียงใหม่ จากนั้นได้เข้าศึกษาต่อระดับปริญญาตรีด้านกฎหมายที่คณะนิติศาสตร์ มหาวิทยาลัยเชียงใหม่ และปริญญาโท ศิลปศาสตรมหาบัณฑิต สาขาสังคมวิทยาและมานุษยวิทยา (พัฒนาสังคม) จากมหาวิทยาลัยเชียงใหม่
พุธิตา เป็นนักกิจกรรมรณรงค์เรื่องประชาธิปไตยตั้งแต่เมื่อครั้งเป็นนักศึกษามหาวิทยาลัยเชียงใหม่
งานการเมือง
พุธิตา เป้นนักเคลื่อนไหวด้านการเมืองตั้งแต่เมื่อครั้งเป็นนักศึกษา เคยยื่นหนังสือให้คณะกรรมการการเลือกตั้ง เมื่อวันที่ 28 มกราคม พ.ศ. 2557 เรียกร้องให้คณะกรรมการเลือกตั้งลาออกทั้งชุดและมีการชูป้ายข้อความ “เห็นหัวเราบ้าง” จนเป็นไวรัล เคยทำงานเป็นอาสาสมัครนักสิทธิมนุษยชน มูลนิธิสร้างความเข้าใจเรื่องสุขภาพผู้หญิง และเป็นเจ้าหน้าที่ฝ่ายกฎหมายกลุ่มนิเวศวัฒนธรรมศึกษา ต่อมาได้เข้าร่วมงานการเมืองกับพรรคอนาคตใหม่ และได้รับหน้าที่เป็นผู้ช่วย ส.ส.แบบบัญชีรายชื่อ พรรคอนาคตใหม่ (สุรเชษฐ์ ประวีณวงศ์วุฒิ) และเป็นผู้ชำนาญการประจำตัว ส.ส.แบบแบ่งเขต (เท่าพิภพ ลิ้มจิตรกร) ในปีต่อมา
พุธิตาลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล เขตเลือกตั้งที่ 4 แข่งขันกับ วิทยา ทรงคำ จากพรรคเพื่อไทย และกิ่งกาญจน์ ณ เชียงใหม่ จากพรรครวมไทยสร้างชาติ โดยในการลงพื้นที่หาเสียงเธอได้พบกับพลเอก ประยุทธ์ จันทร์โอชา แคนดิเดตนายกรัฐมนตรีของพรรครวมไทยสร้างชาติ เธอตะโกนต่อหน้าพลเอก ประยุทธ์ ว่าการหาเสียงว่าพรรคก้าวไกลจะยกเลิกการมีทหาร เข้าข่ายการโกหกบิดเบือน สร้างข่าวปลอม เพราะไม่มีพรรคการเมืองใดเสนอนโยบายยกเลิกกองทัพหรือทหาร ในที่สุดผลการเลือกตั้งปรากฏว่าเธอได้รับเลือกตั้งด้วยคะแนน 62,009 คะแนน ซึ่งเป็นผู้สมัครของพรรคก้าวไกลที่ได้รับคะแนนเสียงมากที่สุดของพรรค
ชีวิตส่วนตัว
พุธิตาสมรสกับพันตำรวจโทชวลิต เลาหอุดมพันธ์ ในปี พ.ศ. 2564 โดยชวลิตได้เป็นสมาชิกสภาผู้แทนราษฎรแบบบัญชีรายชื่อในขณะนั้น ในนามพรรคอนาคตใหม่ และ พรรคก้าวไกล ในเวลาต่อมา
กระบวนการเผาไหม้นีออน
กระบวนการเผาไหม้นีออน (Neon-burning process) เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวฤกษ์มวลมาก (อย่างน้อย 8 เท่าของมวลดวงอาทิตย์) การเผาไหม้นีออนต้องใช้อุณหภูมิและความดันที่สูงมาก (ประมาณ 1.2 x 109 K หรือ 100 KeV และ 4 x 109 kg/m3)
ที่อุณหภูมิสูงขนาดนั้น photodisintegration จึงส่งผลกระทบอย่างสำคัญ ทำให้นิวเคลียสอะตอมของนีออนบางตัวแตกตัวออกและปลดปล่อยอนุภาคอัลฟาออกมา
Alternatively:
ซึ่งนิวตรอนที่ถูกใช้ในในช่วงแรกจะถูกสร้างขึ้นมาใหม่ในขั้นที่สอง
การเผาไหม้นีออนเกิดขึ้นหลังจากที่กระบวนการเผาไหม้คาร์บอนได้เผาผลาญคาร์บอนทั้งหมดในแกนกลางไปแล้ว และสร้างแกนกลางที่ประกอบด้วยออกซิเจน/นีออน/แมกนีเซียมขึ้นมา แกนกลางจะหยุดการสร้างพลังงานฟิวชั่นและหดตัวลง การหดตัวทำให้ความหนาแน่นและอุณหภูมิสูงขึ้นจนถึงจุดที่ทำให้เริ่มเกิดการเผาไหม้นีออนได้
Manochlamys
Manochlamys เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ นามิเบียถึงแอฟริกาใต้
สปีชีส์ในสกุล ได้แก่:
ตำบลวัดพริก
เขตการปกครอง
นี่คือรายชื่อหมู่บ้านในตำบลนี้:
วันชัย จิราธิวัฒน์
วันชัย จิราธิวัฒน์ (30 ธันวาคม พ.ศ. 2470 - 15 กันยายน พ.ศ. 2555) ประธานกรรมการบริษัท กลุ่มเซ็นทรัล จำกัด, อดีตประธานกรรมการบริหารบริษัท โรงแรมเซ็นทรัลพลาซา จำกัด (มหาชน), อดีตประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิ้ง จำกัด
ประวัติ
วันชัย เกิดเมื่อวันศุกร์ที่ 30 ธันวาคม พ.ศ. 2470 เป็นบุตรคนที่ 2 ในจำนวน 8 คนของเตียง (บิดา; ถึงแก่กรรม) และหวาน (มารดา; ถึงแก่กรรม) จิราธิวัฒน์ วันชัยจบการศึกษาระดับประถม จากโรงเรียนวัดราชโอรส ระดับมัธยมศึกษาตอนต้น จากโรงเรียนอำนวยศิลป์ มัธยมตอนปลาย จากโรงเรียนอัสสัมชัญ และประกาศนียบัตรวิชาชีพ (ปวช.) จากโรงเรียนอัสสัมชัญพาณิชยการ นอกจากนี้ เขายังได้รับปริญญาดุษฎีบัณฑิตกิตติมศักดิ์ สาขาวิชาจิตวิทยา จากมหาวิทยาลัยรามคำแหง และมหาวิทยาลัยขอนแก่นด้วย
ชีวิตครอบครัว วันชัยสมรสกับสุมาลี (สกุลเดิม: ด่านภัทรกุล; อดีตผู้จัดการฝ่ายการเงิน บจก.เซ็นทรัลเทรดดิง ถึงแก่กรรมราวเดือนกันยายน พ.ศ. 2544) มีธิดา 1 คนคือ จินตนา จิราธิวัฒน์ (สมรสกับฉัตรชัย บุญรัตน์ มีบุตร-ธิดา 3 คน) และบุตรอีก 4 คนคือ วัฒน์, กอบชัย (สมรสกับนลินี อรรถกระวีสุนทร มีบุตร-ธิดา 2 คน), ศักดิ์ชัย (สมรสกับสุรางค์รัตน์ วิทยะเวทิน มีธิดา 1 คน) และพิชัย จิราธิวัฒน์ วันชัยถึงแก่กรรมเนื่องจากมะเร็งที่ต่อมลูกหมาก เมื่อเวลา 07:19 น. ของวันเสาร์ที่ 15 กันยายน พ.ศ. 2555 กำหนดบำเพ็ญกุศลโดยสวดพระอภิธรรมเป็นเวลา 7 วัน จนถึงวันศุกร์ที่ 21 กันยายน ที่ศาลา 10 (มณเฑียร) วัดเทพศิรินทราวาสราชวรวิหาร
การทำงานและสังคม
ตลอดระยะการทำงาน วันชัยมีตำแหน่งทางธุรกิจที่สำคัญประกอบด้วย ประธานกรรมการบริหารบริษัท โรงแรมเซ็นทรัลพลาซา จำกัด (มหาชน), ประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิง จำกัด โดยดำรงตำแหน่งสูงสุด จนกระทั่งก่อนถึงแก่กรรมคือ ประธานกรรมการบริษัท กลุ่มเซ็นทรัล จำกัด นอกจากนั้น ยังเคยรับตำแหน่งทางการเมืองที่สำคัญคือ ที่ปรึกษารัฐมนตรีว่าการกระทรวงมหาดไทย, ที่ปรึกษารัฐมนตรีว่าการกระทรวงแรงงานและสวัสดิการสังคม และที่ปรึกษาคณะกรรมาธิการการท่องเที่ยว ของสภาผู้แทนราษฎร
ตลอดจนเคยดำรงตำแหน่งทางสังคม การศึกษา และองค์กรสาธารณกุศลหลายแห่ง กล่าวคือ นายกกิตติมศักดิ์ถาวร สมาคมไหหลำแห่งประเทศไทย, กรรมการที่ปรึกษา สมาคมการค้าไหหลำ, อุปนายกสมาคมวัฒนธรรมและเศรษฐกิจไทย-จีน, กรรมการสมาคมส่งเสริมการลงทุนการค้าไทย-จีน, ที่ปรึกษาคณะกรรมการนักเรียนเก่าอำนวยศิลป์ (รุ่นลมหวน), ประธานมูลนิธิเตียง จิราธิวัฒน์ (พ.ศ. 2535 – พ.ศ. 2555 ), ประธานกรรมการกิตติมศักดิ์ถาวร มูลนิธิส่งเสริมศีลธรรม, รองประธาน มูลนิธิโรงพยาบาลเทียนฟ้า และอุปนายก สมาคมโรงพยาบาลเทียนฟ้ามูลนิธิ
เครื่องราชอิสริยาภรณ์
วันชัยเคยเข้ารับพระราชทานเครื่องราชอิสริยาภรณ์ ดังต่อไปนี้
หม่อมเจ้าอุษารดี สวัสดิวัตน์
หม่อมเจ้าอุษารดี สวัสดิวัตน์  (12 เมษายน พ.ศ. 2457 – 8 มีนาคม พ.ศ. 2550) เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติหม่อมเร่ สวัสดิวัตน์ ณ อยุธยา ประสูติเมื่อวันที่ 12 เมษายน พ.ศ. 2457 เป็นหม่อมเจ้า ชั้นที่ 4 ในราชสกุลสวัสดิวัตน์
พระประวัติ
หม่อมเจ้าอุษารดี สวัสดิวัตน์ ประสูติเมื่อวันที่ 12 เมษายน พ.ศ. 2457 ณ บ้านเจ้าพระยาสุรศักดิ์ เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา (สกุลเดิม บุนนาค) มีพระพี่น้องร่วมหม่อมมารดา 10 องค์ ได้แก่ หม่อมเจ้าศกุนตลา, หม่อมเจ้าสุเลสลัลเวง, หม่อมเจ้าอมิตตา, หม่อมเจ้ามโนหรา, หม่อมเจ้าอำณอร์สวัสดิ, หม่อมเจ้าบุญทัดสวัสดิ์, หม่อมเจ้าปุสาณ และหม่อมเจ้าเมรี ตามลำดับ
เมื่อมีชันษาได้ 7 ปี พระบิดาได้ถวายตัวแด่สมเด็จพระศรีสวรินทิราบรมราชเทวี พระพันวัสสาอัยยิกาเจ้า ณ วังสระปทุม สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงพระกรุณาโปรดเกล้าฯ ให้อยู่ในพระอุปถัมภ์ของพระเจ้าบรมวงศ์เธอ พระองค์เจ้าประภาพรรณพิไลย พระราชธิดาในพระบาทสมเด็จพระจุลจอมเกล้าเจ้าอยู่หัว เมื่อมีชันษาได้ 9 ปี จึงตามเสด็จพระเจ้าบรมวงศ์เธอ พระองค์เจ้าประภาพรรณพิไลย ไปประทับ ณ วังสวนสุนันทา โดยเข้ารับการศึกษาที่โรงเรียนราชินี
หลังจากการปฏิวัติสยาม พ.ศ. 2475 เสด็จกลับมาประทับ ณ วังสระปทุม พร้อมมารดาและเจ้าน้องที่ยังไม่ออกเรือน โดยอยู่ในพระราชินูปถัมภ์ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงทำหน้าที่รับใช้ถวายงานบนพระตำหนักใหญ่ และทำหน้าที่ตั้งเครื่องเสวยร่วมกับหม่อมราชวงศ์มาลัยพันธุ์ จักรพันธุ์ กระทั่งสมเด็จพระศรีสวรินทิราบรมราชเทวี พระพันวัสสาอัยยิกาเจ้าเสด็จสวรรคตเมื่อพ.ศ. 2498 จึงอยู่ในพระราชูปถัมภ์ของสมเด็จพระศรีนครินทราบรมราชชนนี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาโดยลำดับ
Cionophora
Cionophora เป็นสกุลของแมลงวันที่อยู่ในวงศ์ Therevidae มีสปีชีส์เดียวคือ Cionophora kollari.
สปีชีส์นี้พบในยุโรปกลาง
เมทริกซ์ทวิสมมาตร
เมทริกซ์ทวิสมมาตร (bisymmetric matrix) หมายถึงเมทริกซ์จัตุรัสที่สมาชิกมีความสมมาตรกับเส้นทแยงมุมหลักและเส้นทแยงมุมรอง เมทริกซ์จัตุรัส A มิติ n×n จะเป็นเมทริกซ์ทวิสมมาตรก็ต่อเมื่อ และ เมื่อ J คือเมทริกซ์แลกเปลี่ยน (exchange matrix) ในมิติ n×n
ตัวอย่างเมทริกซ์ทวิสมมาตร จะพบว่าสมาชิกของเมทริกซ์ดังกล่าวมีความสมมาตรกับเส้นทแยงมุมทั้งสอง
Parilimyidae
Parilimyidae เป็นวงศ์ของชั้นไบวาลเวียที่อยู่ในอันดับย่อย Anomalodesmata.
สกุลในวงศ์นี้ ได้แก่:
Mandirola
Mandirola เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ โบลิเวียและบราซิล
สปีชีส์ในสกุล ได้แก่:
วัดบางกล้วย (จังหวัดสมุทรสงคราม)
พระประธานในอุโบสถเป็นพระพุทธรูปปูนปั้นปางมารวิชัยของเก่าคู่มากับวัด นามว่า หลวงพ่อศรีกัทลยาโคดม หรือ หลวงพ่อใหญ่ ขนาดหน้าตักกว้าง 3 ศอก 1 คืบ 5 นิ้ว สูง 5 ศอก 2 นิ้ว และกฏิสงฆ์ หอฉัน หอสวดมนต์ ทำจากไม้สักของเก่า
ดาร์เรน เอลส์
ดาร์เรน เอลส์ (Darren Eales; เกิด 6 สิงหาคม ค.ศ. 1972) เป็นผู้บริหารกีฬาชาวอังกฤษ ซึ่งปัจจุบันดำรงตำแหน่งประธานเจ้าหน้าที่บริหารของนิวคาสเซิลยูไนเต็ด
ก่อนหน้านี้เขาเป็นนักฟุตบอลที่เล่นทั้งระดับวิทยาลัยและระดับอาชีพในสหรัฐอเมริกา เขาเป็น 11 ผู้เล่นตัวจริงของออลอเมริกัน ใน ค.ศ. 1994 ในตำแหน่งกองหน้า และได้รับเคมบริดจ์บลู ใน ค.ศ. 1998 ในเดือนกรกฎาคม ค.ศ. 2010 เขาได้รับการแต่งตั้งเป็นผู้อำนวยการฝ่ายบริหารฟุตบอลของทอตนัมฮอตสเปอร์ ใน ค.ศ. 2014 เขาดำรงตำแหน่งประธานเจ้าหน้าที่บริหารของสโมสรฟุตบอลแอตแลนตายูไนเต็ดในเมเจอร์ลีกซอกเกอร์
ชีวิตในวัยเด็ก
เอลส์เติบโตในเคมบริดจ์ ประเทศอังกฤษ เมื่อเขาใกล้จะจบการศึกษาระดับมัธยมศึกษา เขาต้องเผชิญกับการตัดสินใจว่าจะเข้าเรียนในมหาวิทยาลัยหรือไม่ก็มุ่งสู่อาชีพนักฟุตบอล เมื่อแมวมองของมหาวิทยาลัยในอเมริกาทาบทามโดยเสนอโอกาสให้เขาเล่นและเข้าเรียนในมหาวิทยาลัย เขาจึงตัดสินใจย้ายไปอยู่ที่สหรัฐอเมริกา
วัดแคใน
วัดแคใน ตั้งอยู่ในหมู่ที่ 5 บ้านบางนางเกริก ตำบลบางกร่าง อำเภอเมืองนนทบุรี จังหวัดนนทบุรี วัดมีเนื้อที่ 22 ไร่ 2 งาน 1 ตารางวา
วัดแคในเดิมมีชื่อว่า วัดค่าย เป็นที่ตั้งของกองทหาร สร้างขึ้นประมาณ พ.ศ. 2301 ในสมัยอยุธยาตอนปลายซึ่งมีการรบกับพม่าหลายครั้ง และน่าจะกลายเป็นวัดร้างจนกระทั่งมีการบูรณปฏิสังขรณ์ขึ้นมาใหม่และมีการพัฒนาปลูกสร้างเสนาสนะต่าง ๆ ได้รับพระราชทานวิสุงคามสีมาเมื่อวันที่ 15 กุมภาพันธ์ พ.ศ. 2520
อาคารเสนาสนะต่าง ๆ ได้แก่ ศาลาการเปรียญ สร้างเมื่อ พ.ศ. 2509 หอระฆัง สร้างเมื่อ พ.ศ. 2510 อุโบสถ สร้างเมื่อ พ.ศ. 2514 ฌาปนสถาน สร้างเมื่อ พ.ศ. 2525 ศาลาการบำเพ็ญกุศลศพ สร้างเมื่อ พ.ศ. 2539 กุฏิทรงไทย 2 ชั้น เป็นอาคารคอนกรีต สร้างเมื่อ พ.ศ. 2540 และศาลาการเปรียญหลังใหม่ สร้างเมื่อ พ.ศ. 2551
ฟุตบอลชิงแชมป์สโมสรโลก 2014 นัดชิงชนะเลิศ
การแข่งขัน ฟุตบอลชิงแชมป์สโมสรโลก 2014 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2014, เป็นทัวร์นาเมนต์ฟุตบอลที่เป็นเจ้าภาพโดย ประเทศโมร็อกโก. ครั้งนี้เป็นนัดชิงชนะเลิศครั้งที่ 10 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากอาร์เจนตินา ซาน ลอเรนโซ, เป็นตัวแทนของ คอนเมบอล ในฐานะครองแชมป์ของ โกปาลีเบร์ตาโดเรส. จะลงเล่นที่ สตาด เดอ มาร์ราคิช ในเมือง มาร์ราคิช เมื่อวันที่ 20 ธันวาคม พ.ศ. 2557. สโมสรจากสเปนชนะนัดนี้ 2–0 และพวกเขาชนะฟุตบอลชิงแชมป์สโมสรโลกได้เป็นครั้งแรกอีกด้วย, และเป็นครั้งที่สี่ของพวกเขาในการนับความสำเร็จสโมสรโลกตั้งแต่ ค.ศ. 1960, 1998 และ 2002 อินเตอร์คอนติเนนตัล คัพ, เทียบเท่ากับสถิติของ มิลาน.
เรอัลมาดริด
เรอัลมาดริด ได้สิทธิ์สำหรับทัวร์นาเมนต์ในฐานะทีมชนะเลิศของ ยูฟ่าแชมเปียนส์ลีก ฤดูกาล 2013–14, ด้วยการเอาชนะ 4–1 หลังต่อเวลาพิเศษในการพบกับ อัตเลติโกเดมาดริด ใน นัดชิงชนะเลิศ. นี่เป็นครั้งที่สองของเรอัลมาดริดที่ได้เข้าร่วมในทัวร์นาเมนต์, หลังจากการสถาปนาทัวร์นาเมนต์ด้วยการจบอันดับที่สี่ในปี ค.ศ. 2000. พวกเขาลงเล่นห้าครั้งใน อินเตอร์คอนติเนนตัล คัพ, ก่อนหน้าที่จะเปลี่ยนแปลงชื่อรายการมาเป็น ฟุตบอลชิงแชมป์สโมสรโลก, กับชัยชนะสามครั้งในปี (1960, 1998, 2002) และแพ้สองครั้งในปี (1966, 2000). พวกเขาเข้าสู่นัดชิงชนะเลิศหลังจากเอาชนะสโมสรจากเม็กซิโก ครูซ อาซูล ในรอบรองชนะเลิศ.
ซาน ลอเรนโซ
ซาน ลอเรนโซ ได้สิทธิ์สำหรับทัวร์นาเมนต์ในฐานะทีมชนะเลิศของ โกปาลีเบร์ตาโดเรส ฤดูกาล 2014, ด้วยการเอาชนะจากการรวมผลสองนัด 2–1 ในนัดที่พบกับ นาซิโอนัล ใน นัดชิงชนะเลิศ. นี่เป็นครั้งแรกของซาน ลอเรนโซที่เข้าร่วมในทัวร์นาเมนต์. พวกเขาได้เข้ามาถึงนัดชิงชนะเลิศหลังจากที่เอาชนะสโมสรจากนิวซีแลนด์ ออคแลนด์ ซิตี ในรอบรองชนะเลิศ.
ประเทศมาลาวีในโอลิมปิกฤดูร้อน 2016
ประเทศมาลาวี เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมาลาวีได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
การปฏิรูปปีเคียวโฮ
การปฏิรูปปีเคียวโฮ (享保の改革) เป็นนโยบายทางด้านเศรษฐกิจและวัฒนธรรมที่เสนอโดย รัฐบาลโชกุนโทกูงาวะ ระหว่างปี ค.ศ. 1722 ถึง ค.ศ. 1730 ใน ยุคเอโดะ โดยผู้ที่นำเสนอการปฏิรูปครั้งนี้คือ โทกูงาวะ โยชิมูเนะ โชกุนคนที่ 8 โดยปีนั้นเป็นปีที่ 20 แห่งการดำรงตำแหน่งโชกุนของโยชิมูเนะ ซึ่งที่มาของชื่อการปฏิรูปครั้งนี้มาจากชื่อปีรัชศกปีหนึ่งที่ชื่อว่า เคียวโฮ ที่บังคับใช้ตั้งแต่เดือนกรฎาคม พ.ศ. 2259 – เมษายน พ.ศ. 2279 (ค.ศ. 1716 - ค.ศ. 1736)
โดยการปฏิรูปครั้งนี้ได้เป็นต้นแบบของการปฏิรูปที่สำคัญในยุคเอโดะอีก 3 ครั้ง
อมิตดา ธรรมารักษ์
หม่อมเจ้าอมิตดา สวัสดิวัตน์ กราบบังคมทูลลาออกจากฐานันดรศักดิ์เพื่อสมรสกับนายแพทย์ สุภร ธรรมารักษ์ เมื่อวันที่ 17 สิงหาคม พ.ศ. 2499 มีธิดาหนึ่งคนคือฐานะพร ธรรมารักษ์
อมิตดา ธรรมารักษ์ สิ้นชีพิตักษัย เมื่อวันที่ 11 กันยายน พ.ศ. 2542 ด้วยชันษา 77 ปี
Mancoa
Mancoa เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เม็กซิโกถึงเปรูและทางตะวันตกเฉียงเหนือของอาร์เจนตินา
สปีชีส์ในสกุล ได้แก่:
การเตือนแผ่นดินไหวล่วงหน้า
การแนะนำ
สำนักงานอุตุนิยมวิทยาญี่ปุ่น (JMA) จะมีรูปแบบการแจ้งเตือนภัยแผ่นดินไหวล่วงหน้าอยู่สองแบบ หนึ่งคือสำหรับผู้ใช้ชั้นสูง และอีกส่วนคือสำหรับประชาชนทั่วไป เมื่อมีการตรวจพบคลื่นปฐมภูมิโดยเครื่องตรวจจับแผ่นดินไหวสองหรือมากกว่านั้นจาก 4,235 เครื่องที่ติดตั้งอยู่ทั่วทั้งประเทศญี่ปุ่น (ข้อมูล ณ วันที่ 1 เมษายน พ.ศ. 2553) โดย JMA จะวิเคราะห์และคาดการณ์พื้นที่โดยคร่าว ๆ ของจุดที่สำคัญ และเตือนประชาชนในจังหวัดที่ถูกคาดการณ์ว่าจะประสบภัยแผ่นดินไหวผ่านทางสถานีโทรทัศน์ และวิทยุ
การแจ้งเตือนภัยแผ่นดินไหวล่วงหน้า (เตือนภัย) จะประกาศให้แก่ประชาชนทั่วไปทราบ เมื่อเกิดแผ่นดินไหวในประเทศญี่ปุ่นเมื่อมีขนาดตามมาตราของญี่ปุ่น ขนาด 5-ต่ำ หรือมากกว่านั้น ส่วนการเตือนภัยแผ่นดินไหวล่วงหน้า (คาดการณ์)  จะประกาศให้แก่ประชาชนทั่วไปทราบ เมื่อเกิดแผ่นดินไหวในประเทศญี่ปุ่นเมื่อมีขนาดตามมาตราวัดของญี่ปุ่น ขนาด 3 แมกนิจูด 3.5 แมกนิจูด หรือมากกว่า หรือก็คือมากกว่า 100 แกล (gal) ที่ตรวจพบในความกว้างของคลื่นปฐมภูมิ หรือทุติยภูมิ
ระยะเวลาของการเตือนภัยขึ้นอยู่กับเงื่อนไขที่จะสามารถประกาศได้ หลังจากได้รับการแจ้งเตือนแล้ว ประชาชนทั่วไปอาจมีเวลาเพียงไม่กี่วินาทีหรืออย่างในบางกรณีที่มีความสำคัญต่อการปฏิบัติตน แต่ถ้าจุดศูนย์กลางอยู่ใกล้มาก อาจจะมีการสั่นสะเทือนก่อนการเตือนภัยแผ่นดินไหวล่วงหน้า
การเตือนภัยแผ่นดินไหวล่วงหน้าจะมีการประกาศขึ้นเพื่อลดความเสียหายที่อาจเกิดจากแผ่นดินไหว เช่น การประกาศให้ป้องกันตนเองอยู่ภายในบ้าน หรือ การประกาศให้อพยพจากพื้นที่เสี่ยงก่อนที่แผ่นดินไหวจะมาถึง ผู้ที่ทำงานบนรถไฟอาจใช้คำเตือนนี้เพื่อชะลอความเร็วของรถไฟลง และคนงานในโรงงานอาจใช้คำเตือนนี้เพื่อนหยุดสายการผลิตก่อนเกิดแผ่นดินไหว
หลังจากเกิดเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ระบบเตือนภัยล่วงหน้า และระบบเตือนคลื่นสึนามิของญี่ปุ่นที่มีประสิทธิภาพได้รับการวิเคราะห์โดย ดร. ชัยเลสฮ์ นายาก (Shailesh Nayak) นักวิทยาศาสตร์ชาวอินเดีย ผู้ที่ช่วยพัฒนาระบบการเตือนภัยของอินเดีย แม้ว่าผลที่ตามมาจากสึนามินั้นจะคร่าชีวิตผู้คนกว่า 10,000 คน
ในเดือนเมษายน พ.ศ. 2554 เลขานุการอนุกรรมการโทรคมนาคมชิลี (Chilean Sub Secretary of Telecommunications) จะเปิดเผยการดำเนินงานการเกิดแผ่นดินไหวล่วงหน้า ซึ่งคล้ายกับระบบที่ใช้ในประเทศญี่ปุ่นผ่าน ISDB-T
ระดับการความแม่นยำ
JMA ประกาศในการเตือนภัยแผ่นดินไหวล่วงหน้า (EEW) ในวันที่ 31 พฤษภาคม พ.ศ. 2555 สิ้นปีงบประมาณ พ.ศ. 2554 อัตราความแม่นยำที่กำหนดไว้เป็นตามมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น (震度 (Shindo)) จำนวนคำเตือนออกมาทันทีหลังจากพบคลื่นปฐมภูมิ ตรวจพบเป็นการตกหรือตีภายในบวกลบจำนวน 1 แมกนิจูก-ชินโดะ ช่วง 0 ถึง 7 ในสิบส่วนได้จากการวัดจริงเพียงจุดเดียว
ปีงบประมาณ 2550 ถึง 2552 มีการบันทึกสูงสุดที่ 75% ต่อมาในปีงบประมาณ 2553 มีการลดลงไปอยู่ที่ 28% สืบเนื่องจากแผ่นดินไหวตามหลังเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ที่เกิดขึ้นต่อเนื่องจนเกือนสิ้นปีงบประมาณ 2553 โดยวันที่ 11 มีนาคม 2554 ระดับความแม่นยำเพิ่มเป็น 72% จนถึง 10 มีนาคม 2554 ในปีงบประมาณ 2553 ต่อมาระดับความแม่นยำได้ลดลงไปอยู่ที่ 28% จาก 72% เนี่องมาจากแผ่นดินไหวใหญ่เพียงครั้งเดียว จากนั้นได้มีการปรับปรุงให้โปรแกรมคอมพิวเตอร์ละเว้นต่อแผ่นดินไหวที่มีขนาดเล็กเพื่อเพิ่มระดับความแม่นยำให้สูงขึ้น จนในปีงบประมาณ 2554 ระดับความแม่นยำก็ได้เพิ่มขึ้นมาอยู่ที่ 56% JMA มุ่งมั่นที่จะเพิ่มระดับความแม่นยำให้ดีกว่า 85% ในปีงบประมาณ 2558
โทรทัศน์
สถานีโทรทัศน์เอ็นเอชเค และช่องอื่น ๆ ที่ออกอากาศอยู่ในญี่ปุ่น   (ทีวีระบบอะนาล็อก และ ISDB-T รวมถึง วันเซ็ก (1seg)) จะประกาศแจ้งเตือนด้วยกรอบข้อมูลบนหน้าจอ จะแสดงศูนย์กลางแผ่นดินไหว และพื้นที่ หรือภูมิภาคที่เสี่ยงภัยจากแรงสั่นสะเทือน ในขณะเดียวกันจะมีชุดเสียงกังวาลดังสองครั้ง จากนั้นจะเป็นเสียงที่อัดไว้ล่วงหน้าในภาษาญี่ปุ่น:
「緊急地震速報です. 強い揺れに警戒して下さい. 」 (Kinkyū Jishin Sokuhō desu. Tsuyoi yure ni keikai shite kudasai.)
ในกรณีที่คาดการณ์ว่าขนาดแรงสั่นสะเทือนจากแผ่นดินไหวตั้งแต่ 5 แมกนิจูดขึ้นไป จะมีการแสดงกล่องข้อความปรากฏเหนือหน้าจอ (การประกาศแผ่นดินไหวล่วงหน้าฉุกเฉิน)  อีกทั้งยังแสดงกรอบข้อมูลแผนภาพจังหวัดที่ได้รับคาดการณ์ว่าจะได้รับผลกระทบจากแรงสั่นสะเทือน ซึ่งจะแทนด้วย  สีเหลือง สำหรับสถานีโทรทัศน์เอ็นเอชเค สถานีโทรทัศน์ทีวีอาซาฮี และสถานีโทรทัศน์ทีวีโตเกียว หรือ  สีแดง สำหรับสถานีโทรทัศน์ฟูจิ สถานีโทรทัศน์นิปปอนทีวี และ สถานีโทรทัศน์ทีบีเอส การแจ้งเตือนยังแจ้งให้ผู้รับชมทราบว่า จะมีความเสี่ยงของดินถล่ม หรือคลื่นสึนามิซึ่งเป็นผลกระทบจากแผ่นดินไหวในพื้นที่ที่ได้รับการแจ้งเตือนภัยอีกด้วยหรือไม่ในระหว่างแผ่นดินไหวกำลังเกิดขึ้น หรือหลังจากแผ่นดินไหวได้สิ้นสุดลงแล้ว สถานีโทรทัศน์เอ็นเอชเคจะดึงสัญญาณภาพจากโทรทัศน์วงจรปิดที่อยู่ในบริเวณของเขตประสบภัยแผ่นดินไหว และถ้าหากไม่มีการประกาศเตือนคลื่นสึนามิก็จะแสดงข้อความปรากฏบนหน้าจอเช่น  (ไม่มีคลื่นสึนามิที่ต้องกังวล)  (แม้ว่าจะมีการผันแปรของระดับน้ำขึ้น-ลง แต่จะไม่เกิดความเสียหายใด ๆ จากคลื่นสึนามิ) หรือ ", "ไม่มีคลื่นสึนามิที่ต้องกังวลจากแผ่นดินไหวในครั้งนี้"" ในเกือบทุก ๆ กรณีก็มักจะมีแถลงการณ์จากเลขาธิการคณะรัฐมนตรี หรือเจ้าหน้าที่จากกรมอุตุนิยมวิทยา เพื่อชี้แจงถึงข้อมูลเกี่ยวกับแผ่นดินไหวที่เกิดขึ้น
ในสถานการณ์ที่ต้องประกาศเตือนภัยคลื่นสึนามิ ระบบการออกอากาศภัยพิบัติฉุกเฉินจะดึงช่องสัญญาณโดยอัตโนมัติ และจะให้ระบบเตือนภัยทั้งหมดปรับไปที่สถานีโทรทัศน์เอ็นเอชเคตลอดเวลาจนกว่าการประกาศเตือนภัยจะสิ้นสุดลง และเพื่อให้ได้รับคำเตือนที่ถูกต้อง จึงมีการออกอากาศคำเตือนในภาษาต่างประเทศอีก 5 ภาษาได้แก่ ภาษาอังกฤษ ภาษาจีน ภาษาเกาหลี และภาษาโปรตุเกส (มีประชากรส่วนน้อยของญี่ปุ่นที่พูดภาษานี้) ถึงแม้แผ่นดินไหว และ/หรือคลื่นสึนามิที่เกิดขึ้นนั้นผ่านไปนานแล้ว สถานีโทรทัศน์เอ็นเอชเคยังคงประกาศข่าวเกี่ยวกับภัยพิบัติอยู่ต่อเนื่อง อีกทั้งยังย่อขนาดหน้าจอหลักลง และแสดงแถบข้อมูลข่าว โดยแบ่งลักษณะข้อมูลดังนี้  被害 (ความเสียหาย) 最新情報 (ข้อมูลใหม่) 停電 (ไฟดับ) 生活影響 (ผลกระทบต่อการใช้ชีวิต) และ 交通影響 (ผลกระทบต่อการจราจร) นอกจากนี้ยังมีรหัสคิวอาร์อีกด้วย
เครือข่ายโทรศัพท์เคลื่อนที่
ผู้ให้บริการรายใหญ่ด้านโทรศัพท์เคลื่อนที่ของญี่ปุ่น เช่น เอ็นทีที โดโคโม เอยู และซอฟต์แบงค์ โมบายล์ ได้มีการพัฒนาให้สอดคล้องกับระบบการออกอากาศพร้อมกับ EEW ตั้งแต่ปี พ.ศ. 2550
ซึ่งมีผลบังคับใช้กับโทรศัพท์ระบบ 3G ที่ถูกวางจำหน่ายหลังปี พ.ศ. 2550 เป็นต้นมาจะได้รับบริการนี้ ถึงแม้ว่าผู้ให้บริการในต่างประเทศจะไม่รองรับบริการด้านนี้ แต่ในเดือนเมษายน พ.ศ. 2550 ทางบริษัทแอปเปิ้ลได้ประกาศว่า ระบบปฏิบัติการ "ไอโอเอส 5" ของ ไอโฟน จะให้การสนับสนุนการเตือนภัยในด้านนี้
เครื่องรับวิทยุ
จะมีการใช้โทนเสียงเฉพาะ โดยวิทยุที่มีตัวรับสัญญาณ EEW จะรับเสียงมีสัญญาณกังวาลจากสถานีเอฟเอ็ม ซึ่งจะกระตุ้นให้เปิดวิทยุในโหมดหลับโดยอัตโนมัติ เสียงกังวาล และข้อความจะถูกส่งไปเพื่อให้ผู้คนระวังตัวหรือตื่นก่อนคลื่นทุติยภูมิจะมาถึง ไม่นานหลังจากที่วิเคราะห์คลื่นทุติยภูมิสำเร็จ จึงจะแจ้งข้อมูล และละเอียดของแผ่นดินไหว เช่น ขนาดของแผ่นดินไหว และเมืองที่ได้รับผลกระทบจากแผ่นดินไหว
อินเทอร์เน็ต
Weathernews Inc. เริ่มให้บริการโดยคิดค่าใช้จ่ายสำหรับการเตือน EEW สำหรับผู้ใช้ขั้นสูง ซึ่งเตือนภัยได้ใน 10 วินาทีสุดท้ายก่อนแผ่นดินไหวจะมาถึง
สัญลักษณ์ของ EEW
ในปัจจุบัน สัญลักษณ์การเตือนภัยแผ่นดินไหวล่วงหน้าของสำนักงานอุตุนิยมวิทยาญี่ปุ่น จะใช้เป็นปลาดุกที่รู้จักในนาม "นะมะซุ " ซึ่งเป็นปลาดุกขนาดยักษ์ใต้ท้องทะเลที่คอยสร้างแรงสั่นสะเทือนที่ก่อให้เกิดแผ่นดินไหวตำนานของญี่ปุ่น กิจกรรมส่งเสริมการเตรียมความพร้อมป้องกันภัยแผ่นดินไหวหลายแห่งในญี่ปุ่นก็จะใช้ปลาดุกเป็นตุ๊กตาสัญลักษณ์
Protocuspidariidae
Protocuspidariidae เป็นวงศ์ของชั้นไบวาลเวียที่อยู่ในวงศ์ย่อย Cuspidarioidea ในอันดับย่อย Anomalodesmata
สกุลในวงศ์นี้ ได้แก่:
เกออร์ค วิลเฮ็ล์ม ฟรีดริช เฮเกิล
เกออร์ค วิลเฮ็ล์ม ฟรีดริช เฮเกิล (Georg Wilhelm Friedrich Hegel, ; 27 สิงหาคม ค.ศ. 1770 – 14 พฤศจิกายน ค.ศ. 1831) เป็นนักปรัชญาชาวเยอรมันสำนักคิดจิตนิยม (idealism) ซึ่งเป็นบุคคลสำคัญของสำนักคิดจิตนิยมเยอรมัน แนวคิดของเฮเกิลเป็นแนวคิดพื้นฐานของปรัชญาตะวันตกและการขยายขอบเขตการศึกษาปรัชญาร่วมสมัยทั้งในด้านสุนทรียศาสตร์ ภววิทยา และ การเมืองการปกครอง
ผลงานสำคัญของเฮเกิลคือการพัฒนาแนวคิดจิตนิยม [บ้างเรียกว่าจิตนิยมสัมบูรณ์ (absolute idealism)] ปรัชญาเรื่องจิตของเฮเกิลส่งอิทธิพลต่อกรอบความคิดในเรื่องจิตวิทยา รัฐ ประวัติศาสตร์ ศิลปะ ศาสนา และปรัชญา ผลงานเรื่องวิภาษวิธีของนายกับทาส (master–slave dialectic) ของเขามีความสำคัญอย่างมากต่อความคิดของปัญญาชนฝรั่งเศสในคริสต์ศตววรษที่ 20 ใจความสำคัญของปรัชญาแบบเฮเกิลคือความคิดเรื่องจิตหรือจิตวิญญาณ (Geist หรือบางครั้งแทนด้วยคำว่า mind) ในฐานะที่จิตวิญญาณจะแสดงตัวตนออกในรูปของประวัติศาสตร์ ทุกสิ่งดำเนินการไปบนหลักการของวิภาษวิธีหรือหลักคิดที่เชื่อว่าทุกสิ่งมีความขัดแย้งระหว่างบทตั้งต้น (thesis) กับบทแย้ง (antithesis) อันจะนำไปสู่ผลลัพธ์ใหม่หรือบทสรุป (synthesis)
แหล่งข้อมูลอื่น
17701831
บลูดีมอน
อาเลฆันโดร มุญโญซ โมเรโน (Alejandro Muñoz Moreno) หรือที่รู้จักกันดีในชื่อ บลูดีมอน (Blue Demon) เป็นนักมวยปล้ำสวมหน้ากากอาชีพชาวเม็กซิโก และเป็นหนึ่งในนักมวยปล้ำชาวเม็กซิกันที่ยิ่งใหญ่ที่สุด เกิดเมื่อวันที่ 24 เมษายน ค.ศ. 1922 และเสียชีวิตลงด้วยโรคหัวใจล้มเหลวเมื่อวันที่ 16 ธันวาคม ค.ศ. 2000
ประวัติ
อาเลฆันโดร มุญโญซ โมเรโน เกิดเมื่อวันที่ 24 เมษายน ค.ศ. 1922 ในที่ริงโกนาดา, รัฐนวยโวเลออง, ประเทศเม็กซิโก เขาเป็นลูกของชาวนาและเป็นคนที่ 5 ในบรรดาลูกทั้งหมด 12 คน
รายชื่อวัดในจังหวัดจันทบุรี
รายชื่อวัดในจังหวัดจันทบุรี
โหย่วเฉา
โหย่วเฉา เป็นผู้คิดค้นอาคารบ้านเรือนตามประมวลเรื่องปรัมปราจีน  ว่ากันว่า เป็นหนึ่งในราชาทั้งสามของจีนโบราณ ตัวตนของบุคคลนี้ยังคลุมเครือ เขายังเป็นที่เรียกขานว่า ต้าเฉา (大巢) ตามประเพณีถือว่า เขาปกครองจีนเป็นเวลา 200 ปี หาน เฟย์จื่อ (韩非子) ระบุว่า โหย่วเฉาสอนผู้คนให้อาศัยอาคารบ้านเรือนที่ทำจากไม้เพื่อหลบเลี่ยงภัยจากสัตว์
ยังมีตำนาน "ซื่อชื่อ" (四氏) ซึ่งว่าด้วยบุคคลสี่คนที่มีส่วนสร้างโลก คือ โหย่วเฉา, ซุ่ยเหริน (燧人), ฝูซี (伏羲), และเฉินหนง (神農)
Malacocera
Malacocera เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ ออสเตรเลีย
สปีชีส์ในสกุล ได้แก่:
รายชื่อแหล่งมรดกโลกในประเทศมาซิโดเนียเหนือ
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมาซิโดเนียเหนือทั้งสิ้น 2 แหล่ง เป็นแหล่งมรดกโลกทางธรรมชาติ 1 แหล่ง และแหล่งมรดกโลกแบบผสม 1 แหล่ง
สถานที่ที่ได้ขึ้นบัญชีรายชื่อเบื้องต้น
มาซิโดเนียเหนือมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง
เขตต์ ฐานทัพ
เขตต์ ฐานทัพ มีชื่อจริงว่า ธฤษณุ ธีญานาถธนันชา (ชื่อเดิม: พิสุทธิ์สัค อัครมาส, เขตต์ อัครมาส) พื้นเพอยู่ตำบลคลองตาคต อำเภอโพธาราม จังหวัดราชบุรี เกิดวันที่ 27 พฤษภาคม พ.ศ. 2520 จบการศึกษาด้านศิลปะที่สถาบันเทคโนโลยีราชมงคล วิทยาลัยเพาะช่าง รุ่น 82 แผนกการออกแบบและตกแต่งภายใน (ปัจจุบันคือ มหาวิทยาลัยเทคโนโลยีราชมงคลรัตนโกสินทร์) ต่อมาเรียนต่อด้านนิเทศศาสตร์ สถาบันราชภัฏสวนสุนันทา
ประวัติ
เขตต์ ฐานทัพ ได้ก้าวเข้าสู่วงการโดยดัชชี่บอยแอนด์เกิร์ล และเริ่มถ่ายภาพใน เธอกับฉัน แสดงละครเรื่อง รักเต็มร้อย วัยอลเวง, มดใสหัวใจซ่า และ รักแท้ แซบหลาย  ผลงานสร้างชื่อได้แก่ละคร 'วิมานดิน (2546), ธิดาวานร ภาค 2-3 และ บ้านทรายทอง ปี 2558 ยังแสดงภาพยนตร์เรื่อง ตัวเก็งเต็งหนึ่ง, เด็กเสเพล, เปิงมาง กลองผีหนังมนุษย์ ปี 2550 และ ชุมทางรถไฟผี'' ปี 2550
เขตต์ ฐานทัพ เคยคบหากับวรนุช วงษ์สวรรค์ แต่ต้องเลิกรากันในที่สุด ปัจจุบัน สมรสกับวีเจสาว แนท - ทักษญา ธีญานาถธนันชา (ชื่อเดิม: เปรมิการ์ ธนโรจน์ประดิษฐ์) ปัจจุบันมีลูกแล้ว ลูกชายชื่อ น้องดีจ้า ชื่อจริง ธามัน ธีญานาถธนันชา เกิดเมื่อวันที่ 11 ธันวาคม พ.ศ. 2558
คณะกรรมการพาราลิมปิกแห่งเอเชีย
คณะกรรมการพาราลิมปิกเอเชีย (Asian Paralympic Committee; APC) เป็นองค์กรที่ตั้งอยู่ในสหรัฐอาหรับเอมิเรตส์ มีสมาชิกของคณะกรรมการพาราลิมปิกเอเชียทั้งหมด 43 ประเทศ
ประวัติ
คณะกรรมการพาราลิมปิกเอเชียที่ถูกสร้างขึ้นในปี 2006 เมื่อสหพันธ์เฟสปิกถูกแบ่งออกเป็นสองหน่วยงานคือคณะกรรมการพาราลิมปิกเอเชียและคณะกรรมการพาราลิมปิกโอเชียเนีย (Oceania Paralympic Commit; OPC)
อำเภอเมืองยาง (จังหวัดเชียงตุง)
บทความนี้เกี่ยวกับอำเภอเมืองยาง จังหวัดเชียงตุง รัฐฉาน ประเทศพม่า สำหรับอำเภอเมืองยาง จังหวัดนครราชสีมา ประเทศไทย ดูที่ อำเภอเมืองยาง
อำเภอเมืองยาง (မိုင်းယန်းမြို့နယ်; Mong Yang township) เป็นอำเภอหนึ่งในจังหวัดเชียงตุง รัฐฉาน ประเทศพม่า พื้นที่ส่วนใหญ่ของอำเภอเมืองยางอยู่ภายใต้การควบคุมเบ็ดเสร็จของกองกำลังชนกลุ่มน้อย โดยส่วนใหญ่อยู่ภายใต้การควบคุมของกองทัพรวมแห่งรัฐว้า (UWSM) ซึ่งได้รับการจัดตั้งให้เป็นเขตการปกครองพิเศษที่ 2 และมีพื้นอีกส่วนหนึ่งอยู่ภายใต้การการควบคุมของกองทัพสัมพันธมิตรชาติประชาธิปไตย (NDAA) ซึ่งได้รับการจัดตั้งให้เป็นเขตการปกครองพิเศษที่ 4
ประวัติ
ไม่ปรากฏหลักฐานที่ชัดเจนว่าเมืองยางได้รับการก่อตั้งขึ้นเมื่อใด เรื่องราวของเมืองยางนั้นปรากฏขึ้นเป็นครั้งแรกในราวพุทธศตวรรษ 20 โดยมีสถานะเป็นเมืองบริวารภายใต้ปริมณฑลแห่งอำนาจของเมืองเชียงตุง จากนั้น หลังจากที่เมืองเชียงตุงได้เข้าไปอยู่ภายใต้การปกครองของอังกฤษ และได้มีการจัดแบ่งพื้นที่การปกครองตามแนวคิดตะวันตก พื้นที่ปกครองของเมืองยางก็ได้รับการจัดตั้งให้เป็นหน่วยการปกครองย่อยภายใต้การปกครองของเมืองเชียงตุงอีกทอดหนึ่ง ซึ่งเป็นลักษณะที่ได้รับการสืบทอดมาจนถึงปัจจุบัน
ในช่วงสงครามโลกครั้งที่สอง ประเทศไทยได้ส่งกำลังทหารเข้ายึดครองดินแดนบางส่วนของประเทศเมียนมา รวมถึงพื้นที่ของอำเภอเมืองยาง ได้มีการจัดตั้งดินแดนสหรัฐไทยเดิมขึ้น และมีการประกาศให้อำเภอเมืองยางมีสถานะเป็นอำเภอหนึ่งของดินแดนสหรัฐไทยเดิม ขึ้นตรงกับข้าหลวงทหารที่เมืองเชียงตุง เมื่อวันที่ 10 มิถุนายน พ.ศ. 2486
เขตการปกครอง
พื้นที่อำเภอเมืองยางอยู่ภายใต้การเคลื่อนไหวของกองกำลังชนกลุ่มน้อยมาช้านาน จนกระทั่งในราวพุทธทศวรรษ 2530 ได้มีการทำข้อตกลงสงบศึกระหว่างกองกำลังเหล่านี้กับรัฐบาลพม่าในขณะนั้น นำไปสู่การจัดตั้งเขตปกครองพิเศษภายใต้การควบคุมของกองกำลังชนกลุ่มน้อยในเวลาต่อมา ซึ่งทำให้เขตการปกครองในพื้นที่อำเภอเมืองยางถูกจัดแบ่ง ดังนี้
อาปิโก ไฮเทค
บริษัท อาปิโก ไฮเทค จำกัด (มหาชน) (AAPICO HITECH PUBLIC COMPANY LIMITED ชื่อย่อ:AH) บริษัทก่อตั้งขึ้นเมื่อวันที่ 25 มีนาคม 2539 เพื่อดำเนินธุรกิจอุตสาหกรรมยานยนต์ ปัจจุบันบริษัทมีบริษัทย่อยและบริษัทร่วมในเครือจำนวน 30 บริษัท โดยแบ่งเป็นบริษัทในประเทศจำนวน 21 แห่งและบริษัทที่มีถิ่นฐานในต่างประเทศอีก 9 แห่ง บริษัทย่อยและบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์ และบริการของบริษัทได้แก่ เป็นผู้ผลิตชิ้นส่วนยานยนต์ เป็นผู้แทนจำหน่ายรถยนต์ เป็นผู้ผลิตและจัดจำหน่ายระบบนำร่องการเดินทาง เป็นต้น
การประกอบธุรกิจ
ผลิตภัณฑ์ของกลุ่มบริษัทอาปิโก มีความเกี่ยวพันกับธุรกิจการผลิตชิ้นส่วนยานยนต์ประกอบด้วยการผลิตโครงรถกระบะ (Chassis Frame) ผลิตชิ้นส่วนรถยนต์ตีอัดขึ้นรูป (Forging) บริการตีกลึงอะไหล่ชิ้นส่วนรถยนต์ (Machining) ผลิตและจำหน่ายชิ้นส่วนพลาสติก ผลิตชิ้นส่วนประดับยนต์ ผลิตอุปกรณ์ระบบนำร่องการเดินทางโดยรถยนต์ ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำร่องการเดินทางโดยรถยนต์ และเป็นตัวแทนจำหน่ายรถยนต์ โดยมีรายละเอียดของแต่ละกลุ่มผลิตภัณฑ์หลักๆ ดังนี้
วัดคูหาสุวรรณ
วัดคูหาสุวรรณ มีประวัติความเป็นมาตั้งแต่ครั้งกรุงสุโขทัยเป็นราชธานี ตั้งอยู่ริมแม่น้ำยมด้านทิศตะวันตก ตรงข้ามกับวัดราชธานี  เป็นวัดที่หลวงพ่อห้อม อมโร  (พระราชพฤฒาจารย์) เคยดำรงตำแหน่งอดีตเจ้าอาวาส และอดีตเจ้าคณะจังหวัดสุโขทัยหลวงพ่อห้อม อมโร เป็นศิษย์ของหลวงพ่อสมฤทธิ์ เทโว แห่งวัดฤทธิ์ศิริราษฎร์เจริญธรรม ที่เป็นศิษย์สายตรงของสมเด็จพระพุฒาจารย์ (โต พรหมรังสี) อีกชั้นหนึ่ง
ประวัติ
วัดคูหาสุวรรณสร้างขึ้นตั้งแต่รัชสมัยพระยาไสสือไทราว พ.ศ. 1920 เดิมชื่อ “วัดโพธานี” ต่อมาใช้ “วัดคูหาสุวรรณาราม” โดยถือเอาเหตุที่มีถ้ำอยู่หน้าวัด ครั้งถึง พ.ศ. 2480 คงใช้เพียงนามว่า “วัดคูหาสุวรรณ” มาจนทุกวันนี้ เป็นวัดที่มีความสำคัญในฐานะเป็นศูนย์กลางของชุมชน รวมทั้งเป็นศูนย์กลางในการบริหารกิจการคณะสงฆ์นับแต่อดีตนับแต่พระครูศุขวโรทัย (ประดับ) อดีตเจ้าคณะเมืองสุโขทัย และพระราชพฤฒาจารย์ (ห้อม อมโร) อดีตเจ้าคณะจังหวัดสุโขทัย ก็มีวัดคูหาสุวรรณเป็นศูนย์กลางในการบริหารกิจการคณะสงฆ์ในช่วงเวลาดังกล่าว
พระยารณชัยชาญยุทธ (ครุฑ หงษ์สนันท์) เป็นบุคคลต้นรัชสมัยพระบาทสมเด็จพระจอมเกล้าเจ้าอยู่หัว เมื่อ พ.ศ. 2442 ดำรงตำแหน่งเจ้าเมืองกิตติมศักดิ์ เป็นผู้นำในการสร้างโบสถ์วัดคูหาสุวรรณ (วัดตระพังทอง และศาลาการเปรียญวัดไทยชุมพล)
ชาวพอลินีเชีย
ชาวพอลินีเชีย (Polynesians) เป็นกลุ่มชาติพันธุ์ที่พูดภาษาพอลินีเชียและอาศัยอยู่ในพอลินีเชีย (ฮาวาย ตาฮิตี ซามัว รวมไปถึงชาวมาวรีในนิวซีแลนด์)
วัดมกุฎคีรีวัน
วัดมกุฏคีรีวัน ตั้งอยู่ที่ ต.โป่งตาลอง อ.ปากช่อง จ.นครราชสีมา วัดนี้ได้ก่อตั้งโดย สมเด็จพระพุทธชินวงศ์ (ประจวบ กนฺตจาโร)อดีตเจ้าอาวาสวัดมกุฏกษัตริยารามวรวิหารกรรมการมหาเถรสมาคมและอธิการบดีมหาวิทยาลัยมหามกุฏราชวิทยาลัย ก่อตั้งสำนักปฏิบัติธรรม "มกุฏคีรีวัน" เมื่อปลายปี พุทธศักราช 2531 ปัจจุบัน พระญาณดิลก(ปัญญา สทฺธายุตฺโต) ดำงรงตำแหน่งเจ้าอาวาส
ประวัติก่อตั้ง
ในปลายพุทธศักราช 2531 จึงเริ่มดำเนินการก่อตั้งสำนักปฏิบัติธรรมมกุฎคีรีวันขึ้นโดยสมเด็จพระพุทธชินวงศ์ (ประจวบ กนฺตจาโร)ได้เป็นผู้นำบุกเบิกพื้นที่และสร้างสำนักปฏิบัติธรรมแห่งนี้ด้วยตนเอง และได้มอบหมายพระครูศรีธรรมานุศาสน์(สมคิด ภูริสฺสโม) ปัจจุบันเป็นพระรัชมงคลวัฒน์ ประธานสงฆ์วัดชูจิตธรรมาราม วิทยาลัยสงฆ์วังน้อย จังหวัดพระนครศรีอยุธยา เป็นผู้ดูแล นับเป็นพระสงฆ์รูปแรกที่ได้พำนัก ณ สำนักปฏิบัติธรรมมกุฏคีรีวัน ต่อมาในวันที่ 27 กันยายน พุทธศักราช 2534 พระญาณดิลก(ปัญญา สทฺธายุตฺโต) ซึ่งได้รับอุปสมบทโดยสมเด็จพระพุทธชินวงศ์ (ประจวบ กนฺตจาโร)ณ วัดมกุฏกษัตริยารามวรวิหาร กรุงเทพมหานคร ได้ขอมาพำนักที่สำนักปฏิบัติธรรมมกุฏคีรีวันแห่งนี้ ซึ่งในขณะนั้นยังมีสภาพเป็นป่าและชุกชุมไปด้วยสัตว์นานาชนิด แต่ด้วยแรงศรัทธาของญาติโยมทำให้สำนักปฏิบัติธรรมมกุฏคีรีวันแห่งนี้มีการพัฒนาเปลี่ยนแปลงเป็นลำดับมีการก่อสร้างเสนาสนะ วิหาร ศาลาการเปรียญ ตลอดจนขยายไฟฟ้า ประปา และถนนลาดยาง จนทำให้สำนักปฏิบัติธรรมมกุฏคีรีวันกลายเป็นศาสนสถานที่สวยงาม ร่มรื่นไปด้วยพันธุ์ไม้นานาชนิด เหมาะอย่างยิ่งสำหรับประพฤติปฏิบัติธรรม
จากสำนักปฏิบัติธรรมสู่วัดมกุฎคีรีวัน
ในพุทธศักราช 2543 หม่อมราชวงศ์ทรงวิทย์ ทวีวงศ์ อุบาสกปฏิบัติธรรมและผู้ช่วยพระอาจารย์แดงดูแลสำนักปฏิบัติธรรมมกุฏคีรีวันได้ดำเนินการขออนุญาตสร้างวัด ณ สำนักปฏิบัติธรรมมกุฏคีรีวันแห่งนี้โดยมีจุดประสงค์ของการตั้งวัดดังนี้ ด้วยความเห็นชอบของกระทรวงศึกษาธิการและมหาเถรสมาคม ได้อนุญาตให้สร้างวัด ตามหนังสือการศาสนา ลงวันที่ 12 กรกฎาคม พุทธศักราช 2544และได้อนุญาตประกาศให้ตังเป็นวัดในพระพุทธศาสนานามว่า วัดมกุฏคีรีวัน ตามประกาศกระทรวงศึกษาธิการ ลงวันที่ 2 พฤษภาคม พุทธศักราช 2545 ได้รับพระราชทานวิสุงคามสีมา ขนาดกว้าง 24 เมตรยาว 36 เมตร รวมเป็นพื้นที่ 864 ตารางเมตร เมื่อวันที่ 27 ธันวาคม พุทธศักราช 2545
คาลิโก แจ็ก
จอห์น แรคแฮม (John Rackham; 26 ธันวาคม ค.ศ. 1682 – 18 พฤษจิกายน ค.ศ. 1720) รู้จักันในชื่อ คาลิโก แจ็ก เป็นโจรสลัดชาวอังกฤษที่ประจำการแถวบาฮามาสกับคิวบาในช่วงต้นศตวรรษที่ 18 ชื่อเล่นของเขามาจากผ้าคาลิโกที่เขาสวมใส่ ในขณะที่แจ็ก เป็นชื่อเล่นของ "จอห์น"
วัดมกุฎคีรีวัน
รางวัลที่ได้รับ
โล่รางวัลการสนับสนุนกิจกรรม “ค่ายเยาวชนสู่ความเขียวขจี ครั้งที่ 17” ได้รับโล่รางวัลรองชนะเลิศ กิจกรรมปลูกป่าแปลง ปี 2542 ในโครงการปลูกป่าถาวรเฉลิมพระเกียรติฯ เนื่องในวโรกาสทรงครองราชย์ปีที่ 50 ระยะที่ 2 (พ.ศ. 2540 - 2545) ได้รับรางวัลชนะเลิศ กิจกรรมบำรุงรักษาต้นไม้ แปลง ปี 2539 ในโครงการปลูกป่าถาวรเฉลิมพระเกียรติฯ เนื่องในวโรกาสทรงครองราชย์ ปีที่ 50 ระยะที่ 2 (พ.ศ. 2540-2545) ได้รับรางวัลรองชนะเลิศ (ป่าบก) แปลง ปี 2542 ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว เนื่องในวโรกาสทรงครองราชย์ ปีที่ 50 ระยะที่ 2 (พ.ศ. 2540 - 2545) ได้รับรางวัลโล่เกียรติยศ รองชนะเลิศ การบำรุงรักอาต้นไม้ แปลง ปี 2542 ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว เนื่องในวโรกาสทรงครองราชย์ ปีที่ 50 ได้รับรางวัลโล่เกียรติยศ รองชนะเลิศ การบำรุงรักอาต้นไม้ แปลง ปี 2542 ในโครงการปลูกป่าถาวรเฉลิมพระเกียรติฯ พระบาทสมเด็จพระเจ้าอยู่หัว เนื่องในวโรกาสทรงครองราชย์ ปีที่ 50 ได้รับโล่ประกาศเกียรติคุณ จากกรมป่าไม้ กระทรวงทรัพยากรธรรมชาติและสิ่งแวดล้อม สาขาพื้นฟูและพัฒนาพื้นที่ป่า
คาลิโก แจ็ก
แรคแฮมปลดชาลส์ เวนออกเพื่อให้ตนเป็นกัปตันแล้วขับเรือไปที่หมู่เกาะลีเวิร์ด, ทางเดินเรือจาไมกา และเส้นทางวินวาร์ด เขาถูกยอมรับการอภัยโทษในปีค.ศ. 1719 และย้ายไปที่นิวโพรวิเดนซ์ ซึ่งเป็นที่ที่เขาพบแอนน์ บอนนี แล้วแต่งงาน เขากลับเป็นโจรสลัดอีกครั้งในปีค.ศ. 1720 โดยการขโมยลำเรืออังกฤษและแอนน์ก็เข้าร่วมกับเขา พวกลูกเรือได้รวมไปถึงแมรี รีด ที่ปลอมตัวเป็นผู้ชายในช่วงนั้น หลังดำเนินการได้ไม่นาน เขาก็ถูกจับโดยโจนาธาน บาร์เน็ต นักล่าโจรสลัดของราชนาวีในปีค.ศ. 1720 นำเขาไปขึ้นศาลโดยเซอร์ นิโคลัส ลอวส์ ผู้ว่าแห่งจาไมกา และถูกแขวนคอในเดือนพฤษจิกายนของปีนั้นที่พอร์ตรอยัล, ประเทศจาไมกา
แหล่งข้อมูลอื่น
16821720
วัคซีนนิวโมคอคคัสชนิดคอนจูเกต
วัคซีนนิวโมคอคคัสชนิดคอนจูเกต (pneumococcal conjugate vaccine, PCV) เป็นวัคซีนป้องกันโรคติดเชื้อนิวโมคอคคัสรูปแบบหนึ่งโดยเป็นวัคซีนคอนจูเกต ใช้สร้างภูมิคุ้มกันต่อเชื้อแบคทีเรีย Streptococcus pneumoniae (นิวโมคอคคัส) เพื่อป้องกันโรคที่เกิดจากเชื้อนี้ ในวัคซีนจะประกอบด้วยส่วนปลอกโพลีแซคคาไรด์ของแบคทีเรียสายพันธุ์ย่อยต่างๆ นำมาเชื่อม (conjugate) กับโปรตีนนำเพื่อเพิ่มการตอบสนองทางภูมิคุ้มกัน โดยจะทำให้เกิดภูมิคุ้มกันได้สูงกว่าเมื่อเทียบกับวัคซีนนิวโมคอคคัสชนิดโพลีแซคคาไรด์ องค์การอนามัยโลกแนะนำให้เด็กทุกคนได้รับวัคซีนนี้เป็นมาตรฐานหากมีโอกาส ปัจจุบันมีวัคซีนแบบนี้ผลิตจำหน่ายอยู่ 5 ชนิด โดยมีชื่อการค้าต่างๆ ได้แก่ เพรฟนาร์-20, เพรฟนาร์-13, ซินฟลอริกซ์, นิวโมซิล, และ แวกซ์นิวแวนซ์
รางวัลออสการ์ สาขาบันทึกเสียงยอดเยี่ยม
รางวัลออสการ์ สาขาบันทึกเสียงยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์ที่มิกซ์เสียงหรือบันทึกเสียงได้ดีเยี่ยม โดยเฉพาะเสียงสนทนาของตัวละคร รางวัลนี้จะมอบให้กับโปรดักชันซาวนด์มิกเซอร์หรือรีเรคคอร์ดดิ้งมิกเซอร์ของภาพยนตร์ที่ได้รางวัล (รางวัลใกล้เคียงคือ รางวัลออสการ์ สาขาลำดับเสียงยอดเยี่ยม)สยยหยหง
ปี ค.ศ. 2000–2009
{{legend|#FAEB86|ผู้ได้รับรางวัล}}
ปีค.ศ. 2010–2019
{{legend|#FAEB86|ผู้ได้รับรางวัล}}
รัฐภาคย์ วิไลโรจน์
รัฐภาคย์ วิไลโรจน์ ชื่อเล่น ฟีม (14 เมษายน พ.ศ. 2531 - ) นักแข่งมอเตอร์ไซค์ทางเรียบชาวไทย ที่ลงแข่งขันรถจักรยานยนต์ชิงแชมป์โลกรุ่น GP 250
รัฐภาคย์ วิไลโรจน์ เกิดที่อำเภอบ้านบึง จังหวัดชลบุรี เป็นบุตรชายคนโตของ คริสมาส วิไลโรจน์ อดีตนักแข่งรถจักรยานยนต์ทางเรียบ จบการศึกษาระดับมัธยมต้นจากโรงเรียนชลราษฎรอำรุง, จังหวัดชลบุรี​ และระดับมัธยมปลายจากโรงเรียนราชวินิตบางแก้ว, จังหวัดสมุทรปราการ​ จากนั้นได้รับทุนศึกษาต่อจากมหาวิทยาลัยรัตนบัณฑิต  รัฐภาคย์มีน้องชายที่เป็นนักแข่งรถเช่นกัน ชื่อ รัฐพงษ์ วิไลโรจน์ (เกิด พ.ศ. 2536)
รัฐภาคย์ เริ่มขับมอเตอร์ไซค์เด็กตั้งแต่อายุ 5 ขวบ ได้แชมป์การแข่งขันรถจักรยานยนต์โมโตครอส 50 ซีซี รุ่นอายุไม่เกิน 10 ปีในปี พ.ศ. 2540 และเข้าเป็นนักเรียนในโรงเรียนแข่งรถของฮอนด้า และเริ่มเป็นนักแข่งสังกัดทีมฮอนด้า ได้ทดลองเข้าแข่งขันรถจักรยานยนต์ทางเรียบชิงแชมป์ประเทศญี่ปุ่น (All Japan Road Racing Championship) 3 สนามในปี พ.ศ. 2546 และ 2547 ในรุ่น 125 ซีซี และในปี พ.ศ. 2548 และ 2549 ในรุ่น 250 ซีซี จากสถิติในการแข่งขัน รัฐภาคย์จึงได้สิทธิ์จากสมาพันธ์กีฬาแข่งรถจักรยานยนต์ประเทศญี่ปุ่น เข้าแข่งขันรถจักรยานยนต์ทางเรียบชิงแชมป์โลก World Grand Prix 2006 เมื่อเดือนกันยายน พ.ศ. 2549 เข้าเส้นชัยได้ในลำดับที่ 10 จากนักแข่งทั้งหมด 32 คน
รัฐภาคย์มีชื่อเล่นจริงๆ ว่า "ฟิล์ม" (film) แต่เนื่องจากเหตุผลด้านการตลาดโดยบริษัท เอ.พี.ฮอนด้า จำกัด ผู้สนับสนุนเกรงว่าอาจทำให้สับสนกับชื่อของนักร้อง "ฟิล์ม" รัฐภูมิ โตคงทรัพย์ ฝ่ายการตลาดของบริษัทจึงคิดเปลี่ยนชื่อเล่นให้เป็น "ฟีม" (feem) เพื่อให้เกิดความแตกต่าง พร้อมกับตั้งฉายาให้ว่า "เจ้าลิงน้อย" พร้อมกับออกแบบมาสคอตเป็นการ์ตูนรูปลิง ใส่เสื้อหมายเลข 14
ในปี พ.ศ. 2550 รัฐภาคย์ ได้รับสิทธิ์เป็นตัวแทนประเทศไทยอย่างเป็นทางการ ในการแข่งขันรถจักรยานยนต์ทางเรียบชิงแชมป์โลกรุ่น 250 ซีซี ตลอดฤดูกาล ทำคะแนนสะสมตลอดฤดูกาล ได้ 30 คะแนนจาก 18 สนาม เป็นอันดับที่ 17 สังกัดทีม Thai Honda-PTT-SAG
รัฐภาคย์ วิไลโรจน์ ได้รับรางวัลนักกีฬาอาชีพยอดเยี่ยม ประจำปี 2550 จากการกีฬาแห่งประเทศไทย เนื่องในวันกีฬาแห่งชาติ เมื่อวันที่ 16 ธันวาคม พ.ศ. 2550
ในปี พ.ศ. 2551 รัฐภาคย์ เข้าแข่งขันรถจักรยานยนต์ทางเรียบชิงแชมป์โลกรุ่น 250 ซีซี โดยใช้รถคันใหม่ รุ่น RS250RW จากโรงงาน ได้รับการสนับสนุนของ HRC (Honda Racing Corporation) ติดหมายเลข 14 สิ้นสุดฤดูกาล 2008 ด้วยอันดับที่ 13 คะแนนรวม 73 คะแนน และสิ้นสุดฤดูกาล 2009 ด้วยอันดับที่ 13 คะแนนรวม 82 คะแนน
ในฤดูกาล 2010 สมาพันธ์รถจักรยานยนต์นานาชาติ (F.I.M.) ได้ยกเลิกการแข่งขันรุ่น 250 ซีซี และเปลี่ยนเป็นการแข่งขันที่ใช้ชื่อว่าระดับ "MOTO2" โดยให้กำหนดรถที่เข้าแข่งขันใช้เครื่องยนต์มาตรฐานของฮอนด้า ขนาด 600 ซีซี เหมือนกันทุกคัน โดยให้อิสระในการเลือกใช้เฟรม ทั้งนี้ ทีม SAG ได้เลือกใช้เฟรม Bimota (บิโมต้า) “MOTO2” HB4 (H จาก Honda และ B จาก Bimota, “4” four bike from Bimota/Honda) ท่อเหล็กไขว้กันร่วมกับอะลูมิเนียม ล่าสุดกับแชมป์ World Superbike รุ่น World Supersport 600 cc. สนามที่ 2 Chang International Circuit เป็นประวัติศาสตร์นัดบิดไทยคนแรกที่คว้าแชมป์โลกในบ้านเกิดตัวเอง ซึ่งเปลี่ยนมาใช้หมายเลข 9 เป็นเลขของในหลวง
ผลการแข่งขัน
หมายเหตุ : สนามแข่งขันที่ 10 ที่สหรัฐอเมริกา มีแต่รุ่น MotoGP (800 ซีซี) ไม่จัดแข่งขันรุ่น Moto2 และ 125 ซีซี ในฤดูกาล 2006 รัฐภาคย์ ลงแข่งเพียงสนามเดียว ที่ญี่ปุ่น ในฐานะไวล์การ์ด
ฤดูกาล 2010
รัฐภาคย์ วิไลโรจน์ทำผลงานได้ดีที่สุดที่สนาม Assen ประเทศเนเธอร์แลนด์ หลังจากทำเวลาในรอบคลอริฟายได้อันดับ 2 จบการแข่งขันในลำดับที่ 4 ตามหลังอันดับที่ 3 อย่าง Thomas Luthi เพียง 0.083 วินาที
Codonium
Codonium เป็นสกุลของไฮโดรซัวที่อยู่ในวงศ์ Corynidae
สปีชีส์ของสกุลนี้พบในยุโรปตะวันตก
สปีชีส์ในสกุล ได้แก่:
Malvastrum
Malvastrum เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ โลกใหม่
สปีชีส์ในสกุล ได้แก่:
มาทิลดาแห่งบูลอญ
มาทิลดาแห่งบูลอญ สมเด็จพระราชินีแห่งอังกฤษ (ภาษาอังกฤษ: Matilda of Boulogne) (ราว ค.ศ. 1105 – 3 พฤษภาคม ค.ศ. 1152) มาทิลดาแห่งบูลอยน์เป็นพระธิดาของ Eustace เคาน์แห่งบูลอยน์และแมรีแห่งสกอตแลนด์ (พระธิดาของพระเจ้ามัลคอล์มที่ 3 แห่งสกอตแลนด์ และนักบุญมากาเร็ตแห่งสกอตแลนด์) เป็นพระราชินีในสมเด็จพระเจ้าสตีเฟนแห่งอังกฤษระหว่าง ค.ศ. 1125 จนสิ้นพระชนม์เมื่อวันที่ 3 พฤษภาคม ค.ศ. 1152
เคานเตสแห่งบูลอญ
หลังการตายของพ่อในปี ค.ศ. 1125 มาทิลดากลายเป็นเคานเตสแห่งบูลอญตามสิทธิ์ของตนเอง ในปีเดียวกัน พระเจ้าเฮนรีที่ 1 จัดแจงให้พระภาคิไนย (หลานอา) สตีเฟนแห่งบลัวส์ แต่งงานกับมาทิลดา
การเป็นพระราชินี
หลังการจมของเรือขาว สตีเฟนกับมาทิลพักอยู่ใกล้กับพระเจ้าเฮนรีที่ 1 และส่วนใหญ่แล้วอาศัยอยู่ในอังกฤษเพื่อให้ตระหนักว่าสตีเฟนอยู่ใกล้บัลลังก์มาก พระธิดาของเฮนรี จักรพรรดินีมาทิลดา จากอังกฤษไปตั้งแต่เด็กเพื่อไปแต่งงานกับจักรพรรดิโรมันอันศักดิ์สิทธิ์ เฮนรีที่ 5 ที่สิ้นพระชนม์ในปี ค.ศ. 1125 จักรพรรดินีมาทิลดาไปที่ราชสำนักในนอร์ม็องดี (กษัตริย์แห่งอังกฤษเป็นดยุคแห่งนอร์ม็องดีด้วย) สุดท้ายแล้วพระเจ้าเฮนรีที่ 1 จัดแจงให้พระธิดาแต่งงานกับจอฟเฟรย์แห่งอ็องฌูในปี ค.ศ. 1128 การแต่งงานไม่ใช่การแต่งงานที่มีความสุข สองสามีภรรยามักแยกกันอยู่และล้มเหลวในการผลิตลูกจนถึงปี ค.ศ. 1133
ในวันที่ 1 ธันวาคม ค.ศ. 1135 พระเจ้าเฮนรีที่ 1 แห่งอังกฤษสิ้นพระชนม์ สตีเฟนแห่งบลัวส์รีบข้ามจากบูลอญมาอังกฤษ เดินทางมากับครัวเรือนทางทหารของตน ด้วยความช่วยเหลือของน้องชาย เฮนรีแห่งบลัวส์ ที่เป็นบิชอปแห่งวินเชสเตอร์ สตีเฟนยึดอำนาจในอังกฤษและได้รับการสวมมงกุฎเป็นกษัตริย์ในวันที่ 22 ธันวาคม ค.ศ. 1135 มาทิลดาแห่งบูลอญไม่สามารถร่วมเดินทางไปกับสามีได้เพราะทรงตั้งครรภ์ พระองค์จึงได้รับการสวมมงกุฎในวันอีสเตอร์ 22 มีนาคม ค.ศ. 1136 จักรพรรดินีมาทิลดาไม่ลดละในการอ้างสิทธิ์ในอังกฤษและนอร์ม็องดี ซึ่งนำไปสู่สงครามกลางเมืองอันยาวนานที่รู้จักกันในชื่อดิ อานาร์คี (ภาวะอนาธิปไตย) ระหว่างปี ค.ศ. 1135 ถึง 1153
ในช่วงสงครามกลางเมือง มาทิลดาแห่งบูลอญพิสูจน์ให้เห็นว่าเป็นผู้สนับสนุนที่แข็งแกร่งที่สุดของพระสวามี มาทิลดาเข้มแข็งและแก้ปัญหาได้ดีขณะที่สตีเฟนอ่อนแอและไม่เด็ดขาด เมื่ออังกฤษถูกบุกในปี ค.ศ. 1138 มาทิลดาระดมกองทหารจากบูลอญกับพันธมิตร ฟลานเดอร์ส์ และปิดล้อมปราสาทโดเวอร์ได้สเร็จ แล้วพระองค์ก็ขึ้นเหนือไปเดอแรม ที่ซึ่งพระองค์ทำสนธิสัญญากับพระเจ้าดาวิดที่ 1 แห่งสกอตแลนด์ในปี ค.ศ. 1139 หลังสตีเฟนถูกจับตัวที่สมรภูมิลินคอล์นในปี ค.ศ. 1141 ทรงระดมผู้สนับสนุนของสตีเฟนและตั้งกองทัพขึ้นมาด้วยความช่วยเหลือของวิลเลียมแห่งอิปร์ส์ หัวหน้าแม่ทัพของสตีเฟน มาทิลดาเป็นคนยึดลอนดอนกลับมาให้สตีเฟนและบีบจักรพรรดินีมาทิลดาให้ถอนทัพจากการปิดล้อมวินเชสเตอร์ ซึ่งนำไปสู่การปล่อยตัวสตีเฟนในปี ค.ศ. 1141 แลกกับน้องชายนอกสมรสของจักรพรรดินี โรเบิร์ตแห่งกลอสเตอร์
ในกลางยุค 1140 การต่อสู้เบาลงและมีการคุมเชิงกันและการสืบทอดบัลลังก์เริ่มเป็นจุดสนใจ จักรพรรดินีมาทิลดากลับไปนอร์ม็องดีในปี ค.ศ. 1147 ในปีเดียวกัน สามีกับลูกชายคนโตของจักรพรรดินี เฮนรี ฟิตซ์เอ็มเพรส อนาคตพระเจ้าเฮนรีที่ 2 นำทหารรับจ้างบุกอังกฤษซึ่งไม่ประสบความสำเร็จ จักรพรรดินียังคงอยู่ในนอร์ม็องดีที่ซึ่งพระองค์มุ่งความสนใจไปที่เสถียรภาพในนอร์ม็องดีกับการยกระดับสิทธิ์ในบัลลังก์อังกฤษของลูกชาย
ไม่นานหลังการสิ้นพระชนม์ของยูซตาสในปี ค.ศ. 1153 สตีเฟนกับเฮนรี ฟิตซ์เอ็มเพรสบรรลุข้อตกลงอย่างเป็นทางการที่รู้จักกันในชื่อสนธิสัญญาวอลลิงฟอร์ด (หรือวินเชสเตอร์ หรือเวสต์มินสเตอร์) สนธิสัญญาให้สตีเฟนครองบัลลังก์ต่อไปจนสิ้นพระชนม์ แต่บีบพระองค์ให้ยอมรับลูกชายของจักรพรรดินีมาทิลดา เฮนรี ฟิตซ์เอ็มเพรส เป็นทายาท สตีเฟนสิ้นพระชนม์หลังพระมเหสีสองปีกว่า ทรงสิ้นพระชนม์ด้วยโรคไส้ติ่งอักเสบที่ปราสาทโดเวอร์เมื่อวันที่ 25 ตุลาคม ค.ศ. 1154 และสายของกษัตริย์แพลนทาเจเนต 14 คนที่ปกครองตั้งแต่ ค.ศ. 1485 เริ่มต้นขึ้น สตีเฟนถูกฝังอยู่กับพระมเหสี มาทิลดา และพระโอรส ยูซตาส ที่ฟาเวอร์ชามแอบบีย์ที่ถูกทำลายในช่วงการยุบอารามของพระเจ้าเฮนรีที่ 8
ทายาท
สตีเฟนกับมาทิลมีพระโอรสสามคนกับพระธิดาสองคน คือ
แหล่งข้อมูล
http://www.unofficialroyalty.com/may-3-1152-death-of-matilda-of-boulogne-wife-of-king-stephen-of-england/
1105 1152
มาเรียโน ราฆอย
มาเรียโน ราฆอย เบรย์ (Mariano Rajoy Brey) เป็นอดีตนายกรัฐมนตรีของประเทศสเปน และอดีตหัวหน้าพรรคประชาชน ดำรงตำแหน่งนายกรัฐมนตรีหลังจากได้รับชัยชนะจากการเลือกตั้งเมื่อปี พ.ศ. 2554
ประเทศมาเลเซียในโอลิมปิกฤดูร้อน 2016
ประเทศมาเลเซีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมาเลเซียได้ส่งทีมนักกีฬาที่ผ่านการคัดเลือกทั้งหมด 32 คน เข้าร่วมแข่งขันใน 10 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
บลูดีมอนจูเนียร์
บลูดีมอนจูเนียร์ (Blue Demon, Jr.) เป็นนักมวยปล้ำสวมหน้ากากอาชีพชาวเม็กซิกัน เขาเป็นลูกบุญธรรมของตำนานดั้งเดิม บลูดีมอน เขาเป็นนักมวยปล้ำเม๊กซิกันคนแรกและนักมวยปล้ำสวมหน้ากากคนที่ 2 ที่ได้แชมป์โลก NWA ส่วนชื่อจริงของเขาไม่เปิดเผย
วัดโพงพาง
วัดโพงพาง เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางขันแตก อำเภอเมืองสมุทรสงคราม จังหวัดสมุทรสงคราม มีเจ้าอาวาส คือ พระอธิการสมาน จนฺทวโส
วัดโพงพาง แต่เดิมตั้งอยู่ฝั่งแม่น้ำแม่กลอง แต่ถูกน้ำเซาะตลิ่งพังลงน้ำไป จึงได้อพยพรื้อถอนมารวมกับวัดที่อยู่ใกล้เคียง ชื่อว่า "วัดขี้เหล็กบันไดทอง" หรือ "วัดใน" ส่วนวัดโพงพางเดิมชาวบ้านเรียกว่า วัดนอก แต่เมื่อรวมเป็นวัดเดียวกันชาวบ้านยังนิยมเรียกชื่อเดิม "วัดโพงพาง" ทำให้ชื่อวัดขี้เหล็กบันไดทองนั้นหายไป สันนิษฐานว่าได้สร้างวัดโพงพางในสมัยปลายกรุงศรีอยุธยา ครั้นมีภัยจากศึกสงครามก็รกร้างร่วงโรยไป โดยเป็นวัดขึ้นใหม่เมื่อ พ.ศ. 2358 และได้รับพระราชทานวิสุงคามสีมา เมื่อ พ.ศ. 2360